Actueel weer in grafieken in Grote-Brogel | Weerplaza.nl
Uitgebreid weer Grote-Brogel
Actuele waarneming Grote-Brogel
Temperatuur in Grote-Brogel
Windkracht en -richting in Grote-Brogel
Bedekkingsgraad en wolkenhoogte Grote-Brogel
Zicht en relatieve vochtigheid in Grote-Brogel
Luchtdruk in Grote-Brogel Atfarm - Oor ons
Atfarm is ’n digitale hulpmiddel deur Yara ontwikkel. Dit gebruik satellietbeelde om boere regoor die wêreld te help om die groei van hul gewasse te monitor en toedieningskaarte te skep vir variërende bemesting.
Atfarm se missie is om presisieboerdery eenvoudig te maak vir die boer deur kragtige, maklik bruikbare digitale hulpmiddels te skep.
Yara se missie is om die wêreld verantwoordelik te voed en die planeet te beskerm.
Ons kom hierdie waardes verantwoordelik na en ons werk elke dag om dit waar te maak.
Atfarm is ontwikkel met ’n span kundiges en boere met meer as 20 jaar ervaring in boerdery, akkerbou en gewasvoeding.
PhD in Landbou
Holger het grootgeword noord van Hanover in ’n streek wat oorheers word deur sanderige grond en gereelde watertekort. Dit het sy belangstelling gewek vir studies oor gewasvoeding en wateraanvraag van landbougewasse. Holger het landbou aan die Kiel-universiteit gestudeer met die fokus op gewasvoeding, teling en statistieke. Hy het na sy doktorsgraad in Kiel en aan die Hohenheim-universiteit in Suid-Duitsland gaan werk.
Holger het meer as 35 portuurbeoordeelde wetenskaplike artikels gepubliseer, in verskeie projekte regoor die wêreld gewerk en fokus nou by Yara op modelgebaseerde voorspellings van N-opname en wateraanvraag van koring en aartappels.
Marc het ’n groot deel van sy jeug deurgebring op sy klein familieplaas in die vrugbare streek van Pays de Caux in Normandië. Nadat hy trekkers gery en sy lande met die hand bewerk het, was landboustudies vanselfsprekend vir Marc om naby die landbou-omgewing te bly. Sy vroeë professionele ervarings het hom by die veld van bemesting en gewasvoeding gebring, wat sedertdien steeds sy fokus is.
Marc koördineer en monitor die agronomiese eksperimenteringprogramme wat Yara in Frankryk uitvoer in samewerking met sy R&Dkollegas in Duitsland. Sy studies fokus op verbetering van die doeltreffendheid van stikstofbemesting van gewasse en minimalisering van die omgewingsimpak, veral deur die ontwikkeling en verfyning van Yara-hulpmiddels wat besluite ondersteun. Marc is ook nou betrokke by die Comifer, die nasionale vereeniging vir die ontwikkeling van volhoubare bemesting, wat al die belanghebbendes rondom hierdie onderwerp bymekaarbring.
PhD in Landbouwetenskappe
Philipp is grootgemaak op ’n familieplaas in Wes-Duitsland, waar hy mielies en koring verbou het. Hy het later drie jaar opleiding gehad as ’n tegniese landbou-assistent by die DSV in Thüle voordat hy sy studies begin het aan die Rheinische Friedrich-Wilhelms-universiteit in Bonn. Daar het hy sy BSc- en MSc-studies in Landbouwetenskappe voltooi, met ’n fokus op Gewaskunde en bemesting.
Philipp is toe aanvaar as ’n doktorale student deur prof. dr. Heinrich W. Scherer vir ’n meerjarige projek om die invloed te ondersoek van stikstof en watervoorsiening op evapotranspirasie, opbrengs en agronomiese watergebruikdoeltreffendheid van winterkoring. Philipp pas nou sy omvattende agronomiese kennis toe om produkbestuur vir hulpmiddels en dienste by Yara te lei.
PhD-student in gewasvoeding
Carl het grootgeword op ’n familieplaas in die suide van Duitsland, met vee vetmaak en verbouing van kuilvoermielies, koring en suikerbeet. Sy familie was meer as 200 jaar in boerdery, daarom het hy besluit om voort te gaan in die familievak deur Landbouwetenskappe aan die Hohenheim-universiteit te studeer. Daar het hy in Landbou-ingenieurswese vir sy BSc gespesialiseer, met ’n spesiale fokus op tegnologie in gewasproduksie, voordat hy voortgegaan het om in gewasproduksiestelsels vir sy MSc te spesialiseer.
Carl het sy studie van akkerbou voortgesit as ’n PhD-student aan die Osnabrück-universiteit van Toegepaste Wetenskap, waar hy vier jaar navorsing oor mieliebemesting gedoen het. Carl gebruik nou sy kundigheid as ’n navorsingswetenskaplike in gewasvoeding en agronomie by Yara.
PhD in Toegepaste Fisika
Stefan het fisika in Kiel gestudeer en sy PhD gedoen oor ’n interdissiplinêre projek om ’n optiese stelsel te ontwikkel om die gewas-stikstofstatus aanlyn te meet van ’n trekker tydens bemesting-aanwending. Daarna het hy by Yara aangesluit, die werk voortgesit en die stelsel verder ontwikkel tot ’n kommersiële produk, die N-Sensor.
Stefan het as ’n navorsingswetenskaplike gewerk en betrokke geraak by verskeie projekte oor afstandswaarneming, presisieboerdery en beeldontleding, asook met hardeware- en sagteware-ontwikkeling. Met meer as 20 jaar ervaring verskaf hy die algoritmes wat satellietbeelde in toedieningskaarte verander.
Atfarm is Yara se digitale toepassing om gewasgroei te monitor en variërende toedieningskaarte te genereer, gebasseer op sateliettegnologie.
Bly ingeskakel vir die nuutste rakende Atfarm
© AtFarm 2019 Alle regte voorbehou
Privaatheidsbeleid Terme en Voorwaardes